Με το άρθρο 4 παρ. 2 της ΠΝΠ 11-3-2020 (ΦΕΚ 55Α) προβλέπεται
ότι, ο εργοδότης μπορεί με δική του απόφασή του να καθορίζει ότι η εργασία που
παρέχεται από τον εργαζόμενό του μπορεί και να γίνει και εξ’ αποστάσεως.  Μέχρι την έκδοση της σχετικής ΠΝΠ, αυτή η
μεταβολή μπορούσε να γίνει μόνο με σύμφωνη γνώμη εργοδότη και εργαζόμενου.
Η κυριότερη μορφή της εξ αποστάσεως εργασίας είναι η
τηλεργασία. Ο εργοδότης στα πλαίσια παροχής της τηλεργασίας, διατηρεί το
δικαίωμα να ρυθμίζει όλα τα θέματα που ανάγονται στην οργάνωση και αυτού του
χρόνου εργασίας για την καλύτερη εξυπηρέτηση της επιχείρησής του.